**DĖL ETNINĖS KULTŪROS, ISTORIJOS IR TAUTINĖS ATMINTIES IŠSAUGOJIMO VEIKLŲ FINANSAVIMO IŠ ROKIŠKIO RAJONO BIUDŽETO LĖŠŲ**

**TVARKOS APRAŠO PATVIRTINIMO**

2022 m. liepos 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Rokiškio rajono savivaldybės biudžeto sudarymo, vykdymo ir atskaitomybės tvarkos aprašo, patvirtinto Rokiškio rajono savivaldybės tarybos 2022 m. gegužės 27 d. sprendimu Nr. TS-142 „Dėl Rokiškio rajono savivaldybės biudžeto sudarymo, vykdymo ir atskaitomybės tvarkos aprašo patvirtinimo“, 64 punktu, Rokiškio rajono savivaldybės taryba n u s p r e n d ž i a:

Patvirtinti Etninės kultūros, istorijos ir tautinės atminties išsaugojimo veiklų finansavimo iš Rokiškio rajono savivaldybės biudžeto lėšų tvarkos aprašą (priedas).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Irena Matelienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ETNINĖS KULTŪROS, ISTORIJOS IR TAUTINĖS ATMINTIES IŠSAUGOJIMO VEIKLŲ FINANSAVIMO IŠ ROKIŠKIO RAJONO BIUDŽETO LĖŠŲ TVARKOS APRAŠO PATVIRTINIMO“**

**AIŠKINAMASIS RAŠTAS**

2022-07-29

Rokiškis

**Sprendimo projekto tikslai ir uždaviniai.** Patvirtinti Etninės kultūros, istorijos ir tautinės atminties išsaugojimo veiklų finansavimo iš Rokiškio rajono savivaldybės biudžeto lėšų tvarkos aprašą**.**

**Teisinio reguliavimo nuostatos.** Lietuvos Respublikos vietos savivaldos įstatymas.

**Sprendimo projekto esmė.** Etninės kultūros, istorijos ir tautinės atminties išsaugojimo veiklų finansavimo iš Rokiškio rajono savivaldybės biudžeto lėšų tvarkos aprašas iki šiol buvo tvirtinamas Rokiškio rajono savivaldybės administracijos direktoriaus įsakymais (paskutinis pakeitimas – Rokiškio rajono savivaldybės administracijos direktoriaus 2021 m. balandžio 13 d. įsakymu Nr. AV-332). Rokiškio rajono savivaldybės tarybai 2022 m. gegužės 27 d. patvirtinus Rokiškio rajono savivaldybės biudžeto sudarymo, vykdymo ir atskaitomybės tvarkos aprašą, Aprašo 64 punktas nustato, kad tikslinės paskirties lėšų naudojimo aprašus tvirtina savivaldybės taryba.

Tvarkos apraše atliktos teisės akto tobulinimui reikalingos techninės korekcijos, kurios finansavimo būdo, tikslinės naudos gavėjų, veiklų įgyvendinimo bei koordinavimo tvarkos nekeičia. Siekiant užtikrinti lygias galimybes visiems pareiškėjams, įrašoma nuostata, jog pareiškėjų konsultavimas ir paraiškos turinio koregavimas galimi tik iki paraiškų priėmimo paskutinės dienos. O pasibaigus paraiškų priėmimui, paraiškos turinio pareiškėjai keisti nebegali. Po administracinio patikrinimo, gali būti pridėti tik su paraiška nepateikti būtini dokumentai.

**Laukiami rezultatai.** Reglamentavimas atitinka teisės reikalavimus.

**Finansavimo šaltiniai ir lėšų poreikis**. Papildomų lėšų nereikės.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Komunikacijos ir kultūros skyriaus vedėja Irena Matelienė